|  |  |
| --- | --- |
| Razdjel | 109 MINISTARSTVO PRAVOSUĐA I UPRAVE |
| Glava | 10970 TRGOVAČKI SUDOVI |
| RKP i naziv proračunskog korisnika | 50598 TRGOVAČKI SUD U DUBROVNIKU |
| Program | 2803 Vođenje sudskih postupaka |

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA TRGOVAČKOG SUDA U DUBROVNIKU**

**ZA 2024. GODINU**

***OBRAZLOŽENJE OPĆEG DIJELA IZVRŠENJA FINANCIJSKOG PLANA***

Račun prihoda i rashoda sadrži prikaz prihoda i rashoda i iskazuje se prema proračunskim klasifikacijama u izvještajima:

* Izvještaj o prihodima i rashodima prema ekonomskoj klasifikaciji
* Izvještaj o prihodima i rashodima prema izvorima financiranja
* Izvještaj o rashodima prema funkcijskoj klasifikaciji

Izvještaj o prihodima i rashodima prema ekonomskoj klasifikaciji daje nam usporedbu ostvarenja/izvršenja promatrane godine u odnosu na prethodnu godinu kao i uvid u ostvarenje financijskog plana u odnosu na tekući plan.

Prihodi ostvareni na godišnjoj razini 2024. godine iznose 490.308,47 €, dok za isti period 2023. godine iznose 396.970,80 € , odnosno prihodi su povećani za 23,51 % od čega se glavnina odnosi na prihode iz nadležnog proračuna 6711. Manji dio ostvaruje iz prihoda od pruženih usluga, što se odnosi na naknadu za kopiranje, gdje je vidljivo blago povećanje u odnosu na prethodno razdoblje.

Rashodi poslovanja izvršeni su u iznosu od 489.795,84 eur što je 23,38% povećanje u odnosu na prethodno razdoblje.

U tablici koja slijedi daje se pregled izvršenih rashoda poslovanja

|  |  |  |  |  |  |
| --- | --- | --- | --- | --- | --- |
| Račun  | Opis  | Šifra | 2023 | 2024 | Indeks |
| 3 | RASHODI POSLOVANJA  | 3 | 396.970,80 | 489.795,84 | 123,38 |
| 31 | Rashodi za zaposlene | 31 | 344.466,85 | 437.339,15 | 126,96 |
| 32 | Materijalni rashodi | 32 | 51.893,95 | 51.886,93 | 99,99 |
| 34 | Financijski rashodi | 34 | 610,00 | 569,76 | 93,40 |

Rashodi za zaposlene pokazuju povećanje u odnosu na prethodno razdoblje uslijed povećanja plaća državnih službenika i dužnosnika te stjecanja materijalnih prava dužnosnika.

Na ukupnim materijalnim rashodima nisu zabilježena veća odstupanja. Odstupanja su zabilježena na brojčanim oznakama:

3213 – Stručno usavršavanje zaposlenika, povećanje na ovom kontu je rezultat izobrazbe iz područja javne nabave uslijed isteka certifikata te povećanja cijena kotizacija za seminare i webinare.

3234 – Komunalne usluge vidljivo je povećanje uslijed rasta cijena na tržištu u odnosu na prethodnu godinu.

3236 – Zdravstvene usluge povećanje se odnosi na stjecanje prava pravosudnih dužnosnika na sistematske preglede.

Financijski rashodi ostvareni su na razini prošle godine.

Indeks izvršenja u usporedbi sa tekućim planom pokazuje kretanje unutar plana osim na oznakama 3233 i 3236 gdje u trenu planiranja nisu bile poznate okolnosti koje su se promijenile tijekom godine (drastično poskupljenje oglasa i prava dužnosnika na zdravstvene preglede).

* Izvještaj o prihodima i rashodima prema izvorima financiranja

Glavnina prihoda ostvaruje se na poziciji Opći prihodi i primici, a samo jedan mali dio u okviru vlastitih prihoda (usluge kopiranja).

* Izvještaj o rashodima prema funkcijskoj klasifikaciji

Ukupni rashodi odnose se na javni red i sigurnost, odnosno sudove.

***OBRAZLOŽENJE POSEBNOG DIJELA IZVRŠENJA FINANCIJSKOG PLANA***

U posebnom dijelu dan je detaljan uvid u godišnje izvršenje u odnosu na tekući plan iz čega je vidljivo kretanje rashoda unutar okvira plana na svim pozicijama.